કોબ્રા પોસ્ટના જણાવ્યા પ્રમાણે ચોખાની મિલો કે જેમાં અનેક રાજકારણીઓની છે અને અનેકને રાજકીય કનેકશન છે તેઓ વર્ષોથી આ રીત અજમાવી રહ્યા છે અને અત્યાર સુધીમાં સરકારની તિજોરીને ૧ લાખ કરોડનું નુકસાન પહોંચાડયુ છે. રિપોર્ટ અનુસાર કેન્દ્ર અને રાજય સંપાદિત એજન્સીઓ ચોખાની મિલોને ધાન આપતી હોય છે. તેઓ ખેડૂતો પાસેથી સ્ટાન્ડર્ડ ભાવે તે ખરીદતી હોય છે. જયારે સરકારી એજન્સી ૧૦૦ કિલો ધાન ચોખાની મિલને આપે તો તેને ૬૮ કિલો ચોખા મળે છે અને તેના માટે રૃ.૮૭ ચૂકવવામાં આવે છે પરંતુ તેમાં ચોખાની મિલોને ૩ર થી ૩૩ કિલો બાય પ્રોડકટ મળે છે. જેને તે ખુલ્લા બજારમાં વેચી દે છે. ચોખા કરતા આ બાય પ્રોડકટની ભારે ડિમાન્ડ રહેતી હોય છે.